Արդի հասարակության հիմքն ու կրթական ոլորտի զարգացումը և գիտելիքահեն տնտեսության ստեղծումը միտված է կրթության որակի բարձրացմանը: <<Կրթական ծրագրերի կենտրոն>> ծրագրերի իրականացման գրասենյակի (ԾԻԳ) հիմնական նպատակը ՀՀ կրթության ոլորտում որակի, համապատասխանության, հասանելիության և արդյունավետության բարելավման ուղղված ծրագրերի իրականացումն է: Կրթության ոլորտում իրականացվող բարեփոխումները միտված են այնպիսի կրթական համակարգի ստեղծմանը, որը կլինի արդյունավետ և կբավարարի հասարակական և տնտեսական զարգացման ակնկալիքներն ու պահանջները: ԾԻԳ-ի գործունեությունը համահունչ լինելով ՀՀ կառավարության տնտեսական զարգացման ռազմավարությանը , ամրագրել է այնպիսի գերակա ուղղություններ, որոնք հնարավորություն կստեղծեն մատչելի և որակյալ կրթական ծառայությունների մատուցման համար, ընդգրկելով կրթական բոլոր մակարդակները` նախադպրոցականից մինչև բարձրագույն: Ներկայումս իրականացվում կամ նախատեսվում են կրթական ոլորտի գործառնության բարելավմանն ուղղված տարբեր աջակցության ծրագրեր` (նախադպրոցական կրթության համակարգի զարգացում , հանրակրթական դպրոցների ուսումնամեթոդական հենքի արդիականացում, ուսուցիչների վերապատրաստում, կրթակարգի, չափորոշիչների մշակման ապահովում, բարձրագույն կրթության ֆինանսական կառավարման համակարգի բարեփոխում` Նորարարությունների մրցակցային հիմնադրամի ձևավորում և այլն), որոնք միտված են միջազգային լավագույն չափանիշներին համապատասխան ծառայություններ մատուցող կրթական համակարգի ձևավորմանը , բնակչության բոլոր սոցիալական խմբերի համար ուսման հավասար պայմաների ստեղծմանը գիտական և հետազոտական աշխատանքների խրախուսմանը:Այսպիսով ԾԻԳ-ի գործունեությունը ներառում է ոչ միայն հանրակրթության ոլորտը, այլ նաև նախադպրոցական կրթության և բարձրագույն կրթության որոշակի բաղադրիչներ: Կրթության և գիտության ոլորտում բարեփոխումների արդյունավետության բարձրացումը կարևորագույն գործիք է պետական, հանրային և անհատական ապահովության և հասարակության կայուն զարգացման երաշխավորման համար: